Kry die Kloutjie by die Oor – christianityworks
Home / FRESH / Kry die Kloutjie by die Oor
Kry die Kloutjie by die Oor
1 Samuel 2:30 . . . want die een wat My eer, sal Ek eer, en die een wat My minag, sal Ek minag.
Ons wonder dikwels hoekom sekere dinge in ons lewe nie goed uitwerk nie … dit verwar ons, nie waar nie? Maar selde, indien ooit, bring ons ​​dit in verband met ons opstandigheid teenoor God en ons ongehoorsaamheid aan die eenkant, en die verknorsing waarin ons sit, aan die anderkant.
Dit is snaaks hoe sekere dinge wat die Christene glo, so ongelooflik outyds klink. Een voorbeeld is dat voorhuwelikse seks verkeerd is. Is jy ernstig? In vandag se dae?
Toe ek en my vrou Jacqui ontmoet het, was ons in ons laat dertigerjare. En net so tussen ons gesê, sy is asemrowend aantreklik! Dit sou dus die maklikste ding in die wêreld gewees het om net saam te woon. Dit is wat baie mense deesdae doen. In die tussentyd het ons drie maande voor ons troue 'n huis gekoop maar ons kon nie bekostig om die verband daarop, sowel as die huur op my ou woonstel te betaal nie. Wat 'n penarie.
Nou ja, Jacqui sou in die nuwe huis intrek en ek het vir die mense by die kerk gevra vir hulp. En kan jy glo: 'n afgetrede egpaar, Ken en Jean, het maande gelede al hul kaartjies bespreek vir 'n toer deur Europa. Hulle vertrekdatum was die dag waarop Jacqui moes intrek in ons huis. En hul terugkeerdatum? Vyfuur die oggend van ons troue! En ja, hulle was verheug oor die feit dat ek hulle huis gratis vir hulle kon oppas.
Toe nou; vertel my dat dit outyds is. Sê vir my dat dit nie God se plan was nie. Ons lees in:
Die oomblik dat ons daardie beginsel verstaan en die oomblik wat ons 'n lewe begin leef wat God eer, word sy hulp, sy seën en sy krag in oorvloed oor ons uitgestort.